 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሚሽን ሰብኣዊ መሰላት ኢትዮጵያ ድሕሪ ቅትለት ሃጫሉ ሁንዴሳ ሰብኣዊ ገበናት ተፈጺሞም ኢሉ 1 ጥሪ 2021 ድሕሪ ቅትለት ሃጫሉ ሁንዴሳ ኣብ ዝተፈላለዩ ከባብታት ኦሮሚያ ብዝተፈጸሙ መጥቃዕትታት ሰብኣዊ ገበናት ከምዝተፈጸመ ኮሚሽን ሰብኣዊ መሰላት ኢትዮጵያ ሎሚ ኣብ ዘውጸኦ መግለጺ ኣፍሊጡ እቲ ኮሚሽን ነቲ ፍጻመ ብዝምልከት ንኣዋርሕ ምጽራይ ከምዝገበረ እዩ ገሊጹ እቲ ጸብጻብ ብውሕዱ ኣብ 40 ዝተፈላለዩ ቦታታት ብጉጅለ ዝተወደቡ ሰባት ካብ ቦታ ናብ ቦታ እናተንቀሳቐሱ ንሰላማውያን ብዘስካሕክሕ ኩነታት ከምዝቐተሉ ኣካላውን ስኣእምሮኣውን ሃስያ ከምዘብጽሑ ንብረት ከምዘዕነውን ነበርቲ ከምዘፈናቐሉን ይጠቅስ እቲ መጥቃዕትታት ድማ ብክፋል ብሄርን ሃይማኖትን ዝፈለየ ምንባሩ ገሊጹ ኣቦ ሰለስተ ቆልዑ ዝነበረ ውሩይ ስነጥበባዊ ሃጫሉ ሁንዴሳ ብኣቆጻጽራ ኢትዮጵያ 22 ሰነ 2012 ኣብ ኣዲስ ኣበባ ገላን ኣብ ዝበሃል ከባቢ ከምዝተቐተለ ዝዝከር እዩ እቲ ኮሚሽን ከምዝብሎ ኣብቲ መጥቃዕቲ ዝተሳተፉ ሰባት ስልታውን ዝተዋደደን መጥቃዕቲ እዮም ዝፍጽሙ ነይሮም እቶም መጥቃዕትታት ድማ ኣብ ሰብኣውነት ዝተፈጸመ ናይ ግፍዕን ጭካነን ገበን እዩ ይብል እቲ ጸብጻብ እቲ መንግስታዊ ኮሚሽን ወሲኹ ከምዝበሎ ድሕሪ ሞት ሃጫሉ ሁንዴሳ ኣብ ዝነበሩ ሰለስተ መዓልታት ህይወት 123 ሰባት ክሓልፍ እንተሎ ብውሕዱ 500 ሰባት ድማ ኣካላዊ ጉድኣት በጺሕዎም ካብቶም ዝተቐተሉ እቶም 53 ብውልቀ ሰባትን ጉጅለታትን ዝተቐተሉ ኮይኖም እቶም መጥቃዕቲ ዝፈጸሙ ሰባት ኣብ ልዕሊ 306 ሰባትውን ኣካላዊ ጉድኣት ኣብጺሖም ኢሉ እቲ ኮሚሽን 76 ሰባት ድማ ብሓይልታት ጸጥታ ክቕተል እንተለዉ ኣብ ልዕሊ 190 ሰባት ድማ ኣካላዊ ጉድኣት ኣብጺሖም ካብዚ ብተወሳኺ ኣብ እዋን እቲ ናዕብታት ብዘጋጠመ ምፍንጃር ባርዕን ካልእ ሓደጋታትን 12 ሰባት ህይወቶም ከምዝሓለፈ እቲ ጸብጻብ ይሕብር ካብ ምጥፋእ ህይወትን ምጉዳል ኣካልን ብተወሳኺ ብኣሸሓት ዝቑጸሩ ሰባት ካብ መንበሪኦም ተመዛቢሎም ኣብ መንበሪ ኣባይቲ ትካላት ንግድን መንግስታዊ ንብረትን ድማ ዕንወትን ዘመተን ኣጋጢሙ ኢሉ እቲ ኮሚሽን ሃጫሉ ሁንዴሳ እቲ ዝተቐትለ ጅግና ዓርከይ ንሓርነት እናዘየመ ዝተቐትለ ውሩይ ኢትዮጵያዊ ድምጻዊ ሃጫሉ ሁንዴሳ ብሞት ሃጫሉ ሁንዴሳ ዝተቖጥዑ ሰልፈኛታት ንሓወልቲ ራእሲ መኮነን ኣፍሪሶምዎ ድምጺ ሚልዮናት ዝነበረ ሃጫሉ ሁንዴሳ ኣብ ሓደ ወርሑ እንትዝከር ዘስካሕክሕ ፍጻመታት እቶም ፈጸምቲ ጥቕዓት ንሰባት ከምዝቐጥቀጡን ኣካላዊ ጥቕዓት ከምዘብጽሑን ዝገልጽ እቲ ጸብጻብ ብፍጹም ጭካነ ዝተመልኦ ኣገባብ ብምስቓይን ብምሕራድን ሰባት ቀቲሎም ክብል እቲ ተግባራት ኣብ መንበሪ ናይቶም ግዳያትን ኣብ ግዳምን ዝተፈጸመ ምንባሩ ኣብሪሁ ብተወሳኺ ድማ ነቶም ንግዳያትን ስድራ ግዳያትን ብሄር መሰረት ዝገበሩ ጸርፍታት ይጻረፉ የዋርዱን የፈራርሑን ነይሮም ኢሉ ባህርታት ናይቲ መጥቃዕቲ ካብ ቦታ ናብ ቦታ ይፈላለ ከምዝነበረ እቲ ጸብጻብ የረድእ ነዚ መጥቃዕትታት ቀዲምካ ኣብ ምክልኻልን ምስ ኣጋጠመ ድማ ደው ኣብ ምባልን ተራ ኣኽበርቲ ጸጥታ ካብ ቦታ ናብ ቦታ ዝፈላለ ከምዝነበረ እቲ ጸብጻብ የብርህ ኣብ ገለ ከባብታት ሓይልታት ጸጥታ መጥቃዕትታት ንምክልኻልን ደው ንምባልን ከምዝሰርሑ ክግለጽ ከሎ ኣብ ካልኦት ከባብታት ኸኣ ንዝመጸሎም ጻውዒት ሓገዝ መልሲ ኣይሃብሉን ተባሂሉ ብላዕለዎት ኣይተኣዘዝናን ናይ ውልቀ ሰባት ንብረት ሓልዉ ኣይተብሃልናን ዝብል መልሲ ብምሃብ ኣብ ገለ ከባብታት ፖሊስ መጥቃዕቲ እናረኣዩ ብስቕታ ሓሊፎምዎ ክብሉ መሰኻኽር ዓይኒ መንግስቲ ዘሎ ኣይመስልን ነይሩ ብምባል ከምዝተዛረቡ እቲ ጸብጻብ ይገልጽ ኣጠቓቕማ ሓይሊ ኣባላት ፀጥታ እቲ በብቦትኡ ዝተልዓለ ናዕብታት ንሓይልታት ጸጥታ በዳሂ ምንባሩ ዝገልጽ እቲ ጸብጻብ እንተኾነ ኣብ ገለ ከባብታት ዝነበረ ኣጠቓቕማ ሓይሊ ዓብዪ ሕቶ ዘልዕል እዩ ኢሉ ብኣባላት ጸጥታ ኣብ ርእሶም ገንበሮም ኣፍልቦምን ሕቖኦምን ብጥይት ተወቒዖም ዝተቐተሉ ሰባት ከምዘለዉ ዝገልጽ እቲ ጸብጻብ ካብቶም ግዳያት: ኣብቲ ናዕቢ ዝኾነ ተሳትፎ ዘይነበሮም ሰባት ኣብ መገድን ኣብ ኣፍ ደገ ገዝኦምን ከምዝተቐተሉ ካብኣቶም ዓበይቲ ዓዲ ህጻናትን ናይ ኣእምሮ ሕሙማትን ከምዝርከብዎም እቲ ጸብጻብ ሓቢሩ ገለ ኣብቲ ናዕብታት ተሳትፎ ዝነበሮም ዕጥቂ ዝሓዙ ጥይት ዝተኮሱን ቦምባ ዝደርበዩን ምንባሮምን በዚ ድማ ኣባላት ጸጥታ ከምዝተቐትሉን ከምዝቖሰሉን ይገልጽ ነቲ ኣካላት ጸጥታ ዘብጽሕዎ ጉድኣት ተሓታትነት ንክህሉ ዝግበር ምጽራይ ብዛዕባ ምህላዉ ክነረጋግጽ ኣይከኣልናን ብምባል ዝተወሰደ ስጉምቲ ዘመምህላዉ እቲ ኮሚሽን ይገልጽ ቅትለት ሃጫሉ ሁንዴሳ ድሕሪ ቅትለት ሃጫሉ ሁንዴሳ ምስ ዝተልዓለ ናዕብታት ብዝተኣሳሰር ፖለቲካዊ መራሕቲ ሓዊሱ ኣስታት 10 ሽሕ ዝኾኑ ሰባት ኣብቲ እዋን ተኣሲሮም ምንባሮም ዝዝከር እዩ ስነጥበባዊ ሃጫሉ ሁንዴሳ ብኣቆጻጽራ ኢትዮጵያ 22 ሰነ 2012 ድሕሪ ምቕታሉ ኣብ ኣዲስ ኣበባን ካልኦት ናይ ኦሮሚያ ቦታታትን ብዘጋጠመ ናዕቢ ህይወት ብዙሓት ጠፊኡን ብዙሕ ንብረት ዓንዩን ተዘሚቱን እዩ ድሕሪዚ ናዕብታት ድማ ኣብ ኢትዮጵያ ኣገልግሎት ኢንተርኔት ንሰሙናት ተቛሪጹ ነይሩ ብሙዚቃ ኦሮሞ ልዑል ተፈታውነት ዝረኸበ ስነጥበባዊ ሃጫሉ ሁንዴሳ ብፍላይ ኣብ ተዛረብቲ ቋንቋ ኦሮሞ ልዑል ቦታ ዝወሃቦ እዩ እቲ ስነጥበባዊ ኣብ ኣዲስ ኣበባ ገላን ኣብ ዝበሃል ከባቢ ኣብ መኪንኡ እንከሎ እዩ ተቐቲሉ ብቕትለቱ ዝተጠርጠሩ ሰባት ኣብ ቀይዲ ከምዝኣተዉ ዝተገለጸ ኾይኑ ጉዳዮም ብቤት ፍርዲ ይረኣይ ምህላዉ ዝፍለጥ እዩ ተዛማዲ ትሕዝቶ ኦሮምያ ድሕሪ ቅትለት ሃጫሉ ሁንዴሳ ብዝተላዕለ ተቓውሞ ልዕሊ ሓደ ሽሕ ገዛውቲ ዓንዮም ተባሂሉ22 ሓምለ 2020 ብቕትለት ሃጫሉ ኣብ ፍርዲ ዝቐረበ ክሱስ ነቲ ቅትለት ከምዝፈጸሞ ተኣሚኑ ተባሂሉ7 ነሓሰ 2020 ብሞት ሃጫሉ ሁንዴሳ ዝተቖጥዑ መናእሰይ ኣብ ለንደን ዝርከብ ኤምባሲ ኢትዮጵያ ኣጥቂዖም1 ሓምለ 2020 ድሕሪ ሞት ሃጫሉ ሁንዴሳ ኣብ ኦሮምያ ከባቢ ኣርሲ እንታይዩ ተፈጢሩ?7 ሓምለ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 